Καληνύχτα, και καλή τύχη

Το Καληνύχτα, και καλή τύχη (πρωτότυπος τίτλος: Good Night, and Good Luck) είναι ο τίτλος αμερικανικής ταινίας, είδους πολιτικού δράματος σε σκηνοθεσία του Τζορτζ Κλούνεϊ και σε σενάριο του ίδιου μαζί με τον Γκραντ Χέσλοου.Επίσης και οι δυο τους πρωταγωνιστούν στην ταινία, μαζί με τον  Ντέιβιντ Στράθερν, την Πατρίσια Κλάρκσον, τον Τζεφ Ντάνιελς, τον Ρόμπερτ Ντάουνι Τζούνιορ, και τον Φρανκ Λαντζέλα. Η ταινία είναι παραγωγής της Warner Independent Pictures, που ανήκει στην Warner Bros. Επίσης η ταινία κυκλοφόρησε σε ασπρόμαυρη μορφή, αν και γυρίστηκε ως έγχρωμη και το ασπρόμαυρο προστέθηκε αργότερα, στην διαδικασία της μετα-παραγωγής.

Χρονικά τα γεγονότα της ταινίας διαδραματίζονται στην δεκαετία του 1950 και συγκεκριμένα η ταινία εστιάζει στην αντιπαράθεση μεταξύ του βετεράνου δημοσιογράφου της τηλεόρασης και του ραδιοφώνου Έντουαρντ Μόροου και του γερουσιαστή Τζόζεφ Μακάρθυ σχετικά με τις αντικομμουνιστικές πράξεις του τελευταίου. 

Η ταινία κυκλοφόρησε στους περισσότερους κινηματογράφους παγκοσμίως το 2005. Στην Ελλάδα κυκλοφόρησε στις αρχές Ιανουαρίου του 2006. Απέσπασε κυρίως θετικά σχόλια από τους κριτικούς. Η ταινία επίσης προτάθηκε για διάφορα βραβεία, ανάμεσα σε αυτά και 6 βραβεία Όσκαρ, 6 βραβεία BAFTA, και 4 Χρυσές Σφαίρες. Το Αμερικανικό Ινστιτούτο Κινηματογράφου την έχει κατατάξει ως μια από τις καλύτερες ταινίες του 2005.

 Υπόθεση 
Ο Έντουαρντ Μόροου είναι ένας επιτυχημένος δημοσιογράφος και παρουσιαστής δύο από τις δημοφιλέστερες εκπομπές λόγου του CBS. Κατά το έτος 1953 καταλήγει να γίνει ένα από τα δυνατά χαρτιά της αμερικανικής τηλεόρασης. Μέχρι τη στιγμή που η δημοσιογραφική του ομάδα βρέθηκε μπροστά σε κάτι σκοτεινότερο από μία ακόμα αποκλειστικότητα. Η έρευνα του Μόροου σχετικά με την αμφιλεγόμενη αποπομπή ενός πιλότου για ασήμαντη αιτία, τον οδηγεί στα επικίνδυνα μονοπάτια του μακαρθισμού και των απαγορευμένων πολιτικών φρονημάτων. Πρόσωπα με φημολογούμενο αριστερό παρελθόν και φιλοκομμουνιστικές απόψεις διώκονται και περιθωριοποιούνται με κάθε κόστος. Ρισκάροντας την προσωπική και επαγγελματική ασφάλεια του ίδιου και των συνεργατών του, ο Μόροου συνεχίζει την έρευνα μέχρι τέλους. Ο Τζόζεφ Μακάρθυ ανοίγει ανοιχτό διάλογο με τον δημοσιογράφο μέσω της τηλεόρασης και εδραιώνει ακόμη περισσότερο την ισχύ του. Η εκπομπή του Μόροου παύει να προβάλλεται. Κι αυτή είναι μονάχα η αρχή. Απο εκεί αρχίζει ο πόλεμος μεταξύ των δυο αυτών προσώπων.

Ηθοποιοί και χαρακτήρες
Ντέιβιντ Στράθερν στο ρόλο του Έντουαρντ Μόροου
Τζορτζ Κλούνεϊ στο ρόλο του Φρεντ Φρέντλι
Ρόμπερτ Ντάουνι Τζούνιορ στο ρόλο του Τζοσεφ Γουέρσμπα
Πατρίσια Κλάρκσον στο ρόλο της Σίρλεΐ Γουέρσμπα
Φρανκ Λαντζέλα στο ρόλο του  Γουίλιαμ Πάλεϊ
Τζεφ Ντάνιελς στο ρόλο του Σιγκ Μίκελσον
Τέιτ Ντόνοβαν στο ρόλο του Τζέσε Ζούσμερ
Ρέι Γουάις στο ρόλο του Ντον Χόλεμπεκ 
Άλεξ Μπόρσταϊν στο ρόλο της Νάταλι 
Τόμας Μακάρθι στο ρόλο του Πάλμερ Ουίλιαμς 
Ρόζε Άμπντου στο ρόλο του Μίλι Λέρνερ
Ριντ Ντάιαμοντ στο ρόλο του Τζον Αάρον
Ματ Ρος στο ρόλο του Έντι Σκοτ
Τζόζεφ Μακάρθι (αρχειακό υλικό) ως ο εαυτός του
Λιμπεράτσε (αρχειακό υλικό) ως ο εαυτός του
Ρόι Κον (αρχειακό υλικό) ως ο εαυτός του

Βραβεία και υποψηφιότητες
ΟργάνωσηΚατηγορίαΥποψήφιοςΑποτέλεσμαΌσκαρ Καλύτερη Ταινία     Καλύτερος Σκηνοθέτης Τζορτζ Κλούνεϊ     Καλύτερο Πρωτότυπο Σενάριο Τζορτζ Κλούνεϊ & Γκραντ Χέσλοου   Α' Ανδρικός Ρόλος Ντέιβιντ Στράθερν   Καλύτερη Καλλιτεχνική Διεύθυνση  Τζιμ Μπισέλ και Ζαν Πασκαλέ   BAFTA  Καλύτερη Ταινία      Καλύτερη Σκηνοθεσία Τζορτζ Κλούνεϊ     Καλύτερο Πρωτότυπο Σενάριο   Τζορτζ Κλούνεϊ & Γκραντ Χέσλοου    Καλύτερος Α΄ Ανδρικός Ρόλος  Ντέιβιντ Στράθερν  Καλύτερος Β΄ Ανδρικός Ρόλος Τζορτζ Κλούνεϊ   Καλύτερος Μοντάζ  Στίβεν Μιριόνε    Χρυσές Σφαίρες Καλύτερη Ταινία - Δράμα      Καλύτερος Σκηνοθέτης  Τζορτζ Κλούνεϊ     Καλύτερο Σενάριο  Τζορτζ Κλούνεϊ & Γκραντ Χέσλοου    Καλύτερου Α' Ανδρικού Ρόλου - Δράμα   Ντέιβιντ Στράθερν   

Παραπομπές

 Εξωτερικοί σύνδεσμοι 

 Καληνύχτα, και Καλή Τύχη στο imdb.com
 Καληνύχτα, και Καλή Τύχη στο cine.gr

Κατηγορία:Ταινίες παραγωγής Warner Bros.
Κατηγορία:Ταινίες του 2005
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Αμερικανικές πολιτικές δραματικές ταινίες
Κατηγορία:Ταινίες παραγωγής Lions Gate Entertainment
Κατηγορία:Ταινίες σε σκηνοθεσία Τζορτζ Κλούνεϊ
Κατηγορία:Ταινίες τοποθετημένες στη Νέα Υόρκη